**Intiaaninsulka** (*Pristella maxillaris*) on melko pieneksi jäävä hopeanvärinen tetra. Siitä on tullut vuosien saatossa melko suosittu akvaariokala.

Koko ja ulkonäkö
----------------

Intiaaninsulka on hopeanvärinen tetra, jonka evät ovat vaaleat ja niissä on mustat pilkut. Intiaaninsulka jää n. 4,5 cm kokoiseksi.
Sukupuolierot ovat melko pienet. Koiraat ovat hieman kirkasvärisempiä kuin naaraat. Koiraat ovat myös hoikempia. Kutuvalmiilla naarailla on vatsa selvästi pullea.

Alkuperä
--------

Intiaaninsulka on kotoisin Etelä-Amerikasta, Amazonin ja Orinocon ympäristöstä. Nykyisin kaikki myynnissä olevat intiaaninsulat ovat viljeltyjä. Viljely tapahtuu pääosin Kauko-Idässä.

Käyttäytyminen ja lisääntyminen
-------------------------------

Se on kaikille tetroille tyypilliseen tapaan parvikala, ja muodostaakseen parven tarvitaan vähintään 6 kalaa. On kuitenkin suositeltavaa pitää yli 10 yksilön parvea, sillä silloin laji pääsee oikeuksiinsa. Intiaaninsulan värit ovat kirkkaimmillaan akvaariossa, jossa on runsaasti kasveja ja tummahko pohjamateriaali.

Lisäännyttäminen on melko helppoa verrattuna useaan muuhun tetraan. Kutupari eristetään omaan akvaarioon, jonka koko on vähintään 10 l. Vesiarvojen tulee olla lisääntymisaltaassa hieman erilaiset, kuin normaalissa akvaariossa. Lisääntymisaltaan pH:n tulee olla 6,5-7. Lämpötilan tulee olla 25 °C ja dH-arvon 5-10. Vanhemmat poistetaan heti kudun tapahduttua, sillä ne syövät kutunsa. Se sirottelee mädin valitsemaansa paikkaan. Poikaset ovat hyvin pieniä ja syövät likoeläimiä aluksi. Likoeläimiä voi kasvattaa itse monilla tavoin.

Vesiolot ja ravinto
-------------------

Pienen kokonsa puolesta intiaaninsulkia voi pitää akvaariossa, jonka tilavuus on vähintään 50 litraa. Lämpötilan tulee intiaaninsulan akvaariossa olla 24–28 °C. Lämmön suhteen se sopii suurimman osan yleisesti seura-akvaariossa pidettävien kalojen kanssa. pH-arvon tulee olla 6–8 välillä. Kovuudella ei ole suurtakaan merkitystä.

Pääsääntöisesti intiaaninsulat syövät hiutaleruokaa. Pienet pelletit sekä pienet elävät tai pakastetut eläimet ovat hyvä lisä niiden perusruokavalioon. Luonnossa se syö lähinnä hyönteisiä ja pikkuötököitä.

Lähteet
-------

1. ↑  Taphorn, D.C. DoNascimiento, C. Herrera-Collazos, E.E. Mojica, J.I. Rodríguez-Olarte, D. & Usma, S: *Pristella maxillaris* *IUCN Red List of Threatened Species. Version 2021-3*.  2021. International Union for Conservation of Nature, IUCN, Iucnredlist.org. Viitattu 12.7.2022. (englanniksi)
2. 1 2   (Arkistoitu – Internet Archive)
3. 1 2  *Pristella maxillaris* (peilipalvelin) *FishBase*. Froese, R. & Pauly, D. (toim.). (englanniksi)

Aiheesta muualla
----------------

* Faunatar (Arkistoitu – Internet Archive)
* Fishbase.org

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Pristella maxillaris | 
* Wikidata: Q540539
* Wikispecies: Pristella maxillaris
* ADW: Pristella\_maxillaris
* BioLib: 43110
* BOLD: 48069
* CoL: 4MJ26
* EoL: 207221
* FishBase: 10697
* GBIF: 2353616
* iNaturalist: 484029
* IRMNG: 10148723
* ITIS: 163004
* IUCN: 175969814
* NCBI: 681932
* uBio: 136152
* WoRMS: 1467890

 |
|  |
| Aphyocharax maxillaris | 
* Wikidata: Q109531835
* CoL: FL28
* GBIF: 2353617
* ITIS: 163005

 |

 |